laion/Wikipedia-Exotic huggingface dataset:
אמיר ברקוביץ'

אמיר ברקוביץ' (נולד ב-3 ביוני 2000) הוא כדורגלן ישראלי המשחק בעמדת הקיצוני בהפועל פתח תקווה. ברקוביץ' החל את הקריירה שלו בקבוצת הילדים של הפועל פרדסיה, ממנה עבר לזו של הפועל רעננה ובהמשך שיחק גם בזו של מכבי הרצליה. בגיל 16 הצטרף לקבוצת הנערים של בארנסלי, במדיה שיחק שלוש שנים. בקיץ 2019 חתם במכבי תל אביב והושאל לבית"ר תל אביב בת ים במדיה שיחק שנתיים. בעונתו הראשונה במועדון כבש שמונה שערים ב-33 משחקי ליגה ועונה לאחר מכן היה שותף לשחזור הישג השיא של המועדון בגביע המדינה כאשר הגיעה לחצי הגמר בו הפסידה להפועל תל אביב. ב-25 במאי 2021 חתם במכבי נתניה מליגת העל. ב-11 בספטמבר 2021 ערך את הופעת הבכורה שלו בליגת העל בהפסד 1–3 להפועל נוף הגליל. ב-10 במאי 2022 הבקיע את שער הבכורה שלו בניצחון 0–3 נגד בני סכנין. ב-25 במאי 2023 חתם במכבי פתח תקווה, אך ב-2 באוגוסט עזב וחתם לשלוש שנים בבית"ר ירושלים. ב-16 בדצמבר 2023 כבש ברקוביץ' את שערו הראשון והיחיד במדי בית"ר, במשחק מול בני סכנין. ב-31 בינואר 2024 הושאל להפועל חדרה. ב-24 ביוני 2024 חתם לעונה אחת בהפועל פתח תקווה. אמיר ברקוביץ', באתר Transfermarkt אמיר ברקוביץ', באתר Soccerway אמיר ברקוביץ', באתר FootballDatabase.eu משה שיינמן, אמיר ברקוביץ' חתם במכבי תל אביב והושאל, באתר ynet, 6 באוגוסט 2019 מאור רחמני, ‏אמיר ברקוביץ' חתם לשנתיים במכבי נתניה, באתר ONE‏, 25 במאי 2021 תומר חבז, ‏מכבי פ"ת החתימה את מחמיד ואמיר ברקוביץ', באתר ONE‏, 25 במאי 2023 תומר לוי, ‏מפתיע: אמיר ברקוביץ' חתם בבית"ר ירושלים, באתר ערוץ הספורט, 2 באוגוסט 2023 תומר חבז, ‏אמיר ברקוביץ' חתם בהפועל חדרה עד לסיום העונה, באתר ONE‏, 31 בינואר 2024 תומר חבז, ‏אמיר ברקוביץ' חתם לעונה בהפועל פתח תקווה, באתר ONE‏, 24 ביוני 2024
מועצה מקומית (אוגנדה)

לחצו כדי להקטין חזרה לחצו להגדלה מועצה מקומית היא הממשל המקומי במחוזות אוגנדה. אוגנדה מקיימת בחירות כבן יותר מ-30 שנה הכוללת בחירות לנשיאות, פרלמנטריות, מחוזיות ומקומיות. ישנן שש רמות של מועצות מקומיות. הרמה הנמוכה ביותר היא הכפר, ואחריו נמצאת הקהילה, תת-המחוז, מדינה והמחוז. בתיאוריה, בעיה שנוצרת ברמה המקומית מועברת למעלה דרך הרמות השונות עד שהיא מגיעה לרמת המחוז אשר לו יש את רוב הסמכות כדי לפתור את אותה בעיה, וכאשר ישנן הנחיות ופרויקטים הם מועברים כלפי מטה עד למימושן ברמה המקומית. מחוז מורכב ממספר מדינות. לכל מחוז יש יושב ראש וסגנים, ובנוסף קיימת מועצת מחוז המורכבת מנציגים מהמדינות ותתי המחוזיים. המועצה אחראית על התקציבים, החלטות וחוקי עזר. במחוז יש גם ראשי מחלקות כמו חינוך, בריאות, סביבה ותכנון, האחראים על העניינים הרלוונטיים בכל המחוז. נכון לשנת 2009, באוגנדה יש 134 מחוזות. מדינה מורכבת ממספר תתי-מחוזות. כל מדינה מיוצגת ברמה בפרלמנט בקמפלה על ידי חבר פרלמנט אחד. תת-המחוז מורכב ממספר קהילות ומנוהל על ידי ראש תת-המחוז וסגנו ועל ידי מועצה מקומית נבחרת. המועצה מורכבת מחברי מועצה המייצגים את הקהילות, פקידי ממשל אחרים העוסקים בבריאות, פיתוח וחינוך, ופקידים לא ממשלתיים. הקהילה מורכבת ממספר כפרים שיכולים לנוע בין חמישה לעשרה בערך. לכל קהילה יש ועדה מקומית המורכבת מכל יושבי ראש הכפריים. כיום אנשי הוועדה המקומית מעורבים במידה רבה ביישוב סכסוכי קרקע וגיוס הקהילה לפעילויות שונות. הקהילה מנוהלת ברובה על ידי ראש קהילה. כפר מורכב בדרך כלל מ-50 עד 70 בתי אב אשר מאכלסים בדרך כלל בין 250 ל-1,000 איש. כל כפר מנוהל על ידי מועצה מקומית, ישוב ראש ותשעה חברי ועד מנהלים נוספים. אוגנדה לא קיימה בחירות למועצה מקומית מ-2001 עד 2018 אף על פי שחוקת אוגנדה, קובעת בסעיף 181(4) שהבחירות לרשויות המקומיות יתקיימו לאחר כל חמש שנים. העיכוב בקיום הבחירות נובע מהעלות הגבוהה הכרוכה בקיום הבחירות בהצבעה חשאית. באוגנדה יש כיום למעלה מ-60,800 כפרים, והערכות ראשוניות הצביעו על כך שהבחירות הללו יעלו למעלה מ-505 מיליארד שילינג אוגנדי. תיקונים שונים לסעיף 181 הפחיתו את העליות לכ-15.9 מיליארד. הבחירות למועצות המקומיות נערכו בסופו של דבר ב-10 ביולי 2018 ברחבי אוגנדה. היום הוכרז כחג ציבורי על מנת לאפשר לבוחרים לממש את זכותם הדמוקרטית. Explainer: Local government structures in Uganda, the Guardian, ‏2009-12-14 (באנגלית) מספר מחוזות אוגנדה באתר iso
עלווית הרים

עַלְוִית הָרִים (שם מדעי: Phylloscopus nitidus), היא מין של ציפור שיר קטנה בסוג עלווית (לשעבר ממשפחת הסבכיים, כיום במשפחה נפרדת: Phylloscopidae; כאשר הסבכיים משמשים כעל-משפחה) המקננת במערב אסיה וחורפת בתת-היבשת ההודית. בישראל היא מזדמנת נדירה ביותר, עם עשר תצפיות מאושרות עד היום. שם הסוג Phylloscopus הוא מיוונית עתיקה, מהמילים phullon, "עלה", ו- skopos, "מחפש" (מ- skopeo, "לצפות"). שם המין הספציפי nitidus הוא מלטינית ומשמעותו "זוהר". זהו מין מונוטיפי, כלומר לא תוארו תת-מינים שונים. זוהי עלווית בעלת מראה פשוט ולא ייחודי, בגודל 10–11 ס"מ. היא בעלת שני פסי-כנף לבנבנים (לעיתים קרובות רק אחד מהם נראה), חלקיה העליונים בצבע ירקרק משתנה מעמום עד בהיר, צבע צהוב המוגבל בדרך כלל לאזור הפנים, ובמקור החלק התחתון כתום חיוור. היא קרובה מאוד לעלווית הבלטית (אנ') (Phylloscopus trochiloides) אך צבעה בהיר יותר, והחלקים התחתונים צהובים הרבה יותר. יש לה פס-כנף אחד חזק ואחד חלש, במיוחד אצל הצעירים. סימן הזיהוי הטוב ביותר שלה הוא קריאותיה החזקות, המהירות והתלת-הברתיות "צ'י-סו-ווי". היא מקננת ביערות הררים גבוהים בצפון טורקיה, בקווקז ובצפון איראן. חורפת בעיקר בדרום הודו, שם היא חופפת במידה רבה לעלווית הבלטית הדומה לה. מזדמנת נדירה ביותר ברחבי הארץ, על-אף שאזורי הקינון שלה מגיעים עד לטורקיה. כמחצית מהתצפיות נערכו במהלך חודש אוקטובר. למין זה טווח תפוצה נרחב, ומגמות האוכלוסייה מוערכות כיציבות, ולכן המין אינו מוגדר כמתקרב לסף פגיעות, ומסווג ברמת סיכון "ללא חשש" על-ידי האיגוד הבינלאומי לשימור הטבע ומשאבי הטבע (IUCN). ארז ארליכמן, טעות בניווט: ציפור נדירה נחתה בטעות באשדוד, ynet סביבה ומדע, 06 ביוני 2011 אילון גור, עלווית הרים ב- JBO; עלווית הרים - השמינית לישראל - בתחנה הירושלמית, אתר הצפרות הישראלי, מחברת הנדירים, 19 ביוני 2018 מדיה וקבצים בנושא עלווית הרים בוויקישיתוף עלווית הרים, באתר ITIS (באנגלית) עלווית הרים, באתר NCBI (באנגלית) עלווית הרים, באתר GBIF (באנגלית) תצפיות, קטעי וידאו, תמונות וקולות של עלווית הרים, באתר eBird הקלטות אודיו של עלווית הרים, באתר xeno-canto עלווית הרים באתר הרשימה האדומה של IUCN Alström, Per (2006): "Species concepts and their application: insights from the genera Seicercus and Phylloscopus (אורכב 02.03.2014 בארכיון Wayback Machine)". Alström, Per; Ericson, Per G. P.; Olsson, Urban; Sundberg, Per (2006). "Phylogeny and classification of the avian superfamily Sylvioidea" (PDF). Mol. Phylogenet. Evol. 38 (2): 381–397. doi:10.1016/j.ympev.2005.05.015. PMID 16054402. Jobling, James A (2010). The Helm Dictionary of Scientific Bird Names. London: Christopher Helm. pp. 273, 305. ISBN 978-1-4081-2501-4. Green Warbler, Phylloscopus nitidus, Blyth, 1843, Birds of the World, The Cornell Lab of Ornithology Green Warbler, Phylloscopus nitidus, ebird Database of rarity records in Israel, israbirding Hadoram Shirihai, The birds of Israel : a complete avifauna and bird atlas of Israel, London: Academic Press, 1996, עמ' 523, ISBN 0-12-640255-8 יגאל סימן טוב, תצפית - 29 אוגוסט 2023 - חוף הצוק, תל אביב - 38 מינים, באתר eBird, ‏2023-08-29 Green Warbler, Phylloscopus nitidus, BirdLife Data Zone
ודאי

ודאי (בערבית: وداي) הוא מחוז בצ'אד, הממוקם בדרום-מזרח המדינה, ובירתו אבשה. לפני 2002 היה שם האזור אואדאי. ב-2008 פוצלו החלקים הדרומיים של אואדאי (לסילה ולג'ורף אל-אחמר) למחוז חדש ששמו סילה (הנקרא גם דאר סילה). המחוז ודאי היה לב ליבה של אימפריית אואדאי, שהתקיימה מתחילת המאה ה-16 ועד 1911, כאשר נכבשה על ידי צרפת במלחמת אואדאי. שתי בירות האימפריה - אוארה (שכיום לא מיושבת) ואבשה - היו ממוקמות באזור שבו ממוקם ודאי כיום. מצפון לוודאי שוכן מחוז ודאי פירה, מצפון למחוז ממוקם מחוז סילה, מחוז אשר הוקם בשנת 2008 לאחר שהתפצל ממחוז ודאי. ממזרח למחוז שוכנת מדינת סודאן וממערבה ממוקם המחוז גבהות ודאי. אבשה היא עיר הבירה של מחוז ודאי, והעיר הרביעית בגודלה בצ'אד. יישובים מרכזיים אחרים במחוז: עבדי, אדרה, אם חיטאן, בורטאייל, צ'קויאן, האדג'ר חדיד, מרפה, מברון וטוראן. לפי מפקד האוכלוסין של צ'אד משנת 2009, במחוז מתגוררים 721,166 תושבים. במחוז מדברים בסונגורית ובערבית (בדרך כלל בערבית צ'אדית), אך מיעוטים במחוז מדברים גם בשלל שפות נוספות. ודאי, באתר אנציקלופדיה בריטניקה (באנגלית) REPUBLIQUE DU TCHAD, MINISTERE DU PLAN, DE L’ECONOMIE ET DE LA COOPERATION INTERNATIONALE
דוכסות מקלנבורג

דוכסות מקלנבורג (בגרמנית: Herzogtum Mecklenburg) הייתה דוכסות בתוך האימפריה הרומית הקדושה, הממוקמת באזור מקלנבורג. היא התקיימה במהלך ימי הביניים המאוחרים ובתקופה המודרנית המוקדמת, מ-1471 עד 1520, וכן מ-1695 עד 1701. בירתה הייתה שוורין. המדינה הוקמה בשנת 1471, כאשר הדוכס היינריך הרביעי, איחד את הדוכסויות מקלנבורג-שטארגארד ומקלנבורג-שוורין. המדינה התקיימה עד 7 במאי 1520, אז חולקה לדוכסות מקלנבורג-גיסטרו ומקלנבורג-שוורין. היא הוקמה מחדש ב-1695, עם איחודן של מקלנבורג-גיסטרו ומקלנבורג-שוורין ופרידריך וילהלם הפך לדוכס. בשנת 1701, היא חולקה לדוכסות מקלנבורג-שוורין ומקלנבורג-שטרליץ. היינריך הרביעי ויוהאן השישי (1471–1472) היינריך הרביעי (1472–1477) מגנוס השני, אלברכט השישי ובלתזאר (1477–1483) מגנוס השני ובלתסאר (1483–1503) בלתזאר, אריך השני, אלברכט השביעי והיינריך החמישי (1503–1507) אריך השני, אלברכט השביעי והיינריך החמישי (1508) אלברכט השביעי והיינריך החמישי (1508–1520) פרידריך וילהלם (1695–1701) Friedrich Wigger, Stammtafeln des Großherzoglichen Hauses von Meklenburg in Verein für Mecklenburgische Geschichte und Altertumskunde: Jahrbücher des Vereins für Mecklenburgische Geschichte und Altertumskunde. Vol. 50 (1885), p. 111-326. Gustav Hempel: Geographisch-statistisch-historisches Handbuch des Meklenburger Landes. Frege, Güstrow 1837, p. 52–53. Georg Christian Friedrich Lisch, Die Reformation zu Malchin (Aufsatz 4, Bd. 16), Schwerin, 1851, p. 98. Ludwig Fromm: Frederick William, Duke of Mecklenburg-Schwerin. Allgemeine Deutsche Biographie (ADB). Duncker & Humblot, Leipzig 1879-1912 (בגרמנית)
תמר הירשל

תמר הירשל Tamar Hirschl היא אמנית רב תחומית ניצולת השואה, הפועלת בישראל ובניו יורק. עבודתה עוסקות בסכסוכים פוליטיים, אסונות מעשה ידי אדם, זיהום והרס הסביבה. תמר הציגה בתערוכות יחיד בישראל, אירופה, ניו יורק וזאגרב. הירשל נולדה בזאגרב, יוגוסלביה (כיום קרואטיה). בזמן השואה ומלחמת העולם השנייה נתפס אביה ונשלח למחנה ההשמדה אושוויץ, בעוד היא, יחד עם אמה ואחותה ניסו לעבור את הגבול לשווייץ, אולם נתפסו והושמו במאסר בהונגריה. לאחר כחצי שנה נשלחו האסורים לאושוויץ, אולם המשפחה שוחררה וחזרה לזאגרב. לאחר הקמת מדינת ישראל עלתה עם משפחתה ונשלחה למחנה מעבר בעתלית, ולאחר מכן למעברה בשכונת בת-גלים בחיפה. בשנת 1951 עברו להתגורר בקרית מוצקין. בשנת 1963 החלה ללמוד אמנות בבצלאל. אולם פרשה והתפרנסה מעבודה כמורת-דרך. בשנות ה-70 חזרה ללימודי אמנות ב"קלישר" ובמדרשה לאמנות.יש לה תואר שני (MA) מלסלי קולג' וגם מקיימברידג', מסצ'וסטס. החל מסוף שנות ה-90 היא פועלת בניו יורק, ארצות-הברית. הירשל החלה לצייר מגיל צעיר בקרואטיה. בשנת 1999 היא היגרה לניו יורק והחלה לצייר ציורי קיר באמצעות צבעי אקריליק, שהיו דומים בגודלם לשלטי חוצות. בציורים אלה תוארו סבלותיה האישים, אסונות ומלחמות גלובליות משנת 2004 היא אימצה את הטכניקת ציורי קולאז'. בראיון שנערך עימה אמרה הירשל: "אני מתמקדת בהעלאת המודעות לזכויות נשים ובהתבטאות בפני מי שאינם יכולים לדבר בעד או להגן על עצמם, לרבות בעלי חיים וטבע. אני מקווה שהעבודה שלי תעזור לסיים את מעגל ההתעללות שנמשך כל כך הרבה זמן, ותתמוך באוטונומיה של כל היצורים החיים." אחד מציוריה הבולטים של הירשל הוא "אזעקת תרבות" המנסה להדגיש את ההפרעה האנושית לטבע. לורה קרוגר כתבה על הציוריה: "היקף הסבל והאימה המתוארים בציורים אלו בלתי נתפסים, השואה, התקפת מרכז הסחר העולמי, אסון מעבורת החלל קולומביה, הם דורשים תשומת לב מוחלטת וקנה מידה גדול". מלבד "אזעקת תרבות", ציוריה הבולטים האחרים כוללים: "Mementos III", Protest, "Deer Watch", ו-"Trauma" set על ויניל ונייר. היא פיסלה את "הציוויליזציה" בסדרה עשויה משרף אקרילי ובנתה בתוך אקווריומים מפרספקס. סדרות הקולאז'ים שלה שנעשו על נייר הן "Flight I" ו-"Flight II". תערוכות היחיד האחרונות של הירשל נערכו ב: מוזיאון רמת-גן, בית האומנים בתל אביב, ברית האמנות של פילדלפיה, הביאנלה ה-51 של ונציה, והביאנלה הבינלאומית ה-9 באיסטנבול. דוגמאות לעבודותיה נמצאות באוסף הקבוע של מוזיאון קווינס. סרטי ירושלים וממשלת קרואטיה הפיקו יחד סרט תיעודי על הישגיה האמנותיים תחת הכותרת "גשרים של זיכרונות"; הוא סופר על ידי מרטין שין, ו-JakovSedlar ביים והפיק את הסרט. אגודת הסרטים של מרכז לינקולן בחרה בציור שלה "החלון" ככרזה הרשמית לפסטיבל הסרטים ה-38 שלה; הוא נוספה על ידי קטלוג מאויר עם כתבה של טום פינקלפרל, מנכ"ל מוזיאון קווינס. 2018 בין גלים וגבולות, בית האמנים ע"ש אלחריזי, תל אביב, אוצר: אריה ברקוביץ' 2014 עדות האיילים, מוזיאון רמת גן לאמנות ישראלית, אוצר: מאיר אהרונסון 2006 אזעקת תרבות, מוזיאון הקולג' העברי המאוחד, ניו יורק, אוצרת:לאורה קורגר 2005 זכרונות מקוטעים, פילדלפיה ארט אליינס, אוצרת רנה ורה 2000 בתוך ובפנים, גלריית גרגורי, ניו-יורק, אוצרת רגינה קדיקל אתר האינטרנט של תמר הירשל תמר הירשל, באתר מרכז המידע לאמנות ישראלית, מוזיאון ישראל "Tamar Hirschl: Cultural Alarm". Hebrew Union College: Jewish Institute of Religion. נבדק ב-23 במרץ 2016. {{cite web}}: (עזרה) "Tamar Hirschl". Brooklyn Museum. נבדק ב-23 במרץ 2016. {{cite web}}: (עזרה)
פוסט

האם התכוונתם ל... אישים ששמם פוסט: אמיל פוסט – מתמטיקאי ולוגיקן יהודי-אמריקאי ממוצא פולני אמילי פוסט – אמריקאית שחיברה ספרים על כללי נימוסים והליכות ארהרדט פוסט – שחמטאי גרמני ג'רולד פוסט (אנ') – פסיכיאטר יהודי-אמריקאי מארק פוסט (אנ') – פרמקולוג הולנדי מייק פוסט (אנ') – מלחין אמריקאי מרקי פוסט (אנ') – שחקנית אמריקאית סטיב פוסט – טייס והרפתקן אמריקאי פארה פוסט – שחקנית אמריקאית עיתונים: ג'רוזלם פוסט – עיתון יומי ישראלי בשפה האנגלית הפינגטון פוסט – עיתון מקוון, אתר חדשות ובלוג אמריקאי וושינגטון פוסט – עיתון יומי אמריקאי ישראל פוסט – חינמון יומי ישראלי ניו יורק פוסט – עיתון יומי אמריקאי המונח "פוסט-": המונח "פוסט-" משמש לתיאור תקופה המתרחשת מאוחר יותר מתקופה אחרת, למשל פוסט-דוקטורט או פוסט-אימפרסיוניזם כמו כן, המונח "פוסט-" משמש לביקורת על תופעה או אידאולוגיה כלשהי, למשל פוסט-פמיניזם או פוסט-ציונות שונות: בעיית ההתאמה של פוסט – בעיה שתוארה בידי אמיל פוסט, ואינה ניתנת לפתרון באמצעות מודלי החישוב המקובלים לה פוסט – שירות הדואר של צרפת פוסט (אינטרנט) – קטע באתר מבוסס תוכן משתמש פוסט - קיצור מקובל למונח פוסט-פרודקשן מתחום עשיית הקולנוע צ'ק פוסט – כינויו של צומת הקריות, מזרחית לחיפה צ'ק פוסט (אזור) – אזור תעשייה בדרום-מזרח חיפה קבוצת סדר חלקי – (נקראת לפעמים poset) קבוצה שמוגדר עליה יחס סדר חלקי Post – אלבום של הזמרת ביורק HTTP POST – אחת ממתודות בקשה (request) משרת הנתמכת על ידי הפרוטוקול HTTP רשומה
1899 בספורט

ערך מורחב – 1899 לורנס בריגנוליה (ארצות הברית ארצות הברית) זכה במרתון בוסטון השלישי. אליפות צרפת הפתוחה – פול איימה (צרפת צרפת) וימבלדון – רג'ינלד דוהרטי (בריטניה בריטניה) אליפות ארצות הברית הפתוחה – מלקולם ויטמן (ארצות הברית ארצות הברית) אליפות צרפת הפתוחה – פרנסואז מסון (צרפת צרפת) וימבלדון – בלאנש בינגלי (בריטניה בריטניה) אליפות ארצות הברית הפתוחה – מריון ג'ונס (ארצות הברית ארצות הברית) ערך מורחב – אליפות וימבלדון 1899 ליגת העל הארגנטינאית – "בלגרנו" מבואנוס איירס זוכה באליפות אולימפיק מרסיי – צרפת צרפת אולימפיק ליון – צרפת צרפת אוסנבריק – גרמניה גרמניה הופנהיים – גרמניה גרמניה איינטרכט פרנקפורט – גרמניה גרמניה ברצלונה – ספרד ספרד הופנהיים – גרמניה גרמניה ויקינג – נורווגיה נורווגיה ורדר ברמן – גרמניה גרמניה טורקי יונייטד – אנגליה אנגליה מילאן – איטליה איטליה סרקל ברוז' – בלגיה בלגיה פרנצווארוש – הונגריה הונגריה קיי. אר. רייקיאוויק – איסלנד איסלנד ראפיד וינה – אוסטריה אוסטריה ארטמדיה ברטיסלבה – סלובקיה סלובקיה נסיונל – אורוגוואי אורוגוואי מדיה וקבצים בנושא 1899 בספורט בוויקישיתוף
דוכסות מקלנבורג-שטארגארד

דוכסות מקלנבורג-שטארגארד (בגרמנית: Herzogtum Mecklenburg-Stargard), הידועה גם בשם מקלנבורג-שטארגארד, וגם כדוכסות שטארגארד הייתה דוכסות מחוז פיאודלית במקלנבורג בתוך האימפריה הרומית הקדושה. בירתה הייתה בורג שטארגארד. היא נשלטה על ידי בית מקלנבורג. המדינה הוקמה ב-1352 מחלק מדוכסות מקלנבורג-שוורין, והתקיימה עד 1471, אז שולבה בדוכסות מקלנבורג. החלק העיקרי של דוכסות מקלנבורג-שטארגארד כלל את הלורדות של שטארגארד באזור כיום של מדינת מקלנבורג-מערב פומרניה, באזור הגבול בין ברנדנבורג, פומרניה ומקלנבורג. הלורדות נקראה על שם הטירה מימי הביניים בשטארגארד. אזורים קטנים יותר היו שטרנברג והאלדנבורג עם הארץ ההיסטורית Ture. יוהאן הראשון (1352–1392/93) אלברכט הראשון (1392/93–1397) יוהאן השני (1392/93–1416) אולריך הראשון (1392/93–1417) יוהאן השלישי (1416–1438) אלברכט השני (1417–1421/23) היינריך הראשון (1417–1466) אולריך השני (1466–1471) Friedrich Wigger, Stammtafeln des Großherzoglichen Hauses von Meklenburg in Verein für Mecklenburgische Geschichte und Altertumskunde: Jahrbücher des Vereins für Mecklenburgische Geschichte und Altertumskunde. Vol. 50 (1885), p. 111-326.
יחסי אזרבייג'ן–לבנון

יחסי אזרבייג'ן–לבנון הם היחסים הבילטרליים שבין הרפובליקה של אזרבייג'ן לבין הרפובליקה הלבנונית. ב-30 בדצמבר 1991 לבנון הכירה בעצמאות של אזרבייג'ן, שקיבלה עצמאות מברית המועצות מספר חודשים קודם לכן. ב-18 בספטמבר 1992 שתי המדינות חתמו על פרוטוקול כינון היחסים הדיפלומטיים ביניהן. ב-26 בדצמבר 1997, שגריר אזרבייג'ן במצרים הגיש את כתב האמנתו גם בלבנון. ב-5 באוקטובר 2015 מונה לראשונה שגריר אזרבייג'ן בלבנון. מרבית האוכלוסייה באזרבייג'ן היא שיעית, דבר שמושך תשומת לב מצד החזבאללה. במהלך השנים, עקב המתיחות בין אזרבייג'ן ואיראן, התומכת של חזבאללה, הואשם החזבאללה בפגיעה באינטרסים של אזרבייג'ן. מספר סוכנים של החזבאללה נעצרו באזרבייג'ן לאורך השנים לאורך השנים אזרבייג'ן ולבנון חתמו על מספר הסכמים משותפים, ביניהם: הסכם לקידום ולהגנה הדדית על השקעות זרות. הסכם זה אושרר באזרבייג'ן ב-4 בדצמבר 1998. הסכם תעבורה אווירית. נכנס לתוקף ב-8 במאי 1999. הסכם לסיוע הדדי בענייני ייבוא. נכנס לתוקף ב-1 במאי 1999. הסכם לשיתוף פעולה כלכלי. נכנס לתוקף ב-8 במאי 1999. בשנת 2018, היקף הייצוא של אזרבייג'ן ללבנון עמד על 2.4 מיליון דולר. באותה שנה, שווי הסחורות שייצאה לבנון לאזרבייג'ן עמד על 16.8 אלף דולר, בעיקר סוכר ומוצרים ממותקים. İKİTƏRƏFLİ MÜNASİBƏTLƏR, שגרירות אזרבייג'ן בלבנון (באזרית) (ארכיון) Azerbaijan, Lebanon eye expansion of bilateral ties, Azernews, ‏25-08-2017 Sebastian Rotella, Alleged Hezbollah plot in Azerbaijan, Los Angeles Times, ‏2009-05-30 (באנגלית אמריקאית) Barak Ravid, Azerbaijan: Iranian, Hezbollah operatives arrested for plotting attack against foreign targets, באתר הארץ, 25 בינואר 2023
פרס מארי יאסאי

פרס מארי יאסאי (בהונגרית: Jászai Mari-díj; הוא פרס ממלכתי, אשר הוקם בשנת 1953 על ידי ממשלת הונגריה כפרס משחק במה/קולנוע/טלוויזיה. שם הפרס הוא על שמה של השחקנית המהוללת מארי יאסאי, שהייתה אמנית גדולה של משחק דרמטי. הכיתוב על מסגרת הפרס עשוי מעלי דפנה חרוטים בעץ: JÁSZAI/ MARI/DÍJ במקור היו לפרס שתי דרגות, משנת 1955 עד 1976 היו לו שלוש דרגות. הוא הוענק מדי שנה ב-4 באפריל, (אז נחגג כיום שחרור הונגריה מגרמניה הנאצית בשנת 1945 על ידי הצבא האדום לקראת סיום מלחמת העולם השנייה). הפרס הוענק בדרך כלל לעשרה אנשים. בשנת 1992, משרד התרבות והחינוך הציבורי הקים אותו מחדש והרחיב אותו להכרה גם בלימודי תיאטרון. את גרסת הברונזה של הפרס ניתן לראות באתר זה. חבר נאמנים המורכב מעשרה חברי ארגונים מקצועיים שממליץ לשר/ת התרבות. לפרס יש רק דרג אחד מאז 1976, ומאז 1992 הוא מוענק ב-15 במרץ, שהפך ליום העצמאות ההונגרי לזכר מהפכת 1848 בהונגריה (שמכונה בהונגריה "מהפכת 1848–1849 ומאבק העצמאות"), חאחרונה בדרך כלל ל-13 אנשים. הענקת הפרס מלווה במענק כספי של 1,395,000 HUF, הפטור ממס מאז 2004. צו ממשלתי מספר 3/1999. (ב' 24) NKÖM על פרסים אמנותיים ומקצועיים אחרים שניתן להעניק על ידי השר למורשת התרבות הלאומית. 1953: לאיוש מאניאי 1954: אוטו אדם, ז'וז'ה באנקי, אנדרה מרטון 1955: ז'וז'ה גורדון, אווה רוטקאי, 1956: ג'רג' קלמן, גאבור פלדש, לאסלו מרקוש 1958: אוטו רוטקאי, 1959: אישטוואן רוז'וש 1959: לאסלו ואמוש, 1963: אישטוואן קומור 1966: לאסלו קאבוש ועוד https://web.archive.org/web/20131208125834/http://teatrum.eu/szineszek.php (Mátyás Dráfi) https://web.archive.org/web/20130730054133/http://ujtarsadalomszalon.hu/szalon13.html (Károly Mécs) http://www.tothauguszta.hu (אוגוסט טוט) תיאטרון. HU - 2012 מאגר זוכים ומקבלי הפרסים 1948–1980. לוקט ונערך על ידי גברת יוז'ף מדיאר. ספריית מחוז פלמירו טוליאטי, קפושוואר. מסת"ב 963-7551-57-3 גברת טמאש צ'אפו: מסד נתונים של זוכי פרסים ומקבלים 1981–1990. ספריית המחוז והעיר, קפושוואר. ISSN 0237-2312 זוכי הפרס לשנת 2010: "Állami és művészeti díjakat adtak át március 15-e alkalmából". Nemzeti Erőforrás Minisztérium. 2010-03-14. אורכב מ-המקור ב-2012-12-08. נבדק ב-2015-10-23. מי זה מי 2009. סוכנות הידיעות ההונגרית מדיה וקבצים בנושא פרס מארי יאסאי בוויקישיתוף Az 1953. évben kiosztott díj érmének alkotója Ferenczy Béni volt. Lásd OSA Archívum. Virtuális Dia-múzeum 58. kép Az érem egy változatát 1987-ben Kiss Nagy András készítette. Előlapján: a színésznő királynői jelmezben, magasra fésült haján korona, balprofilban ábrázolt mellképe. Hátoldalán: babérlevelekből kialakított keretben felirat: JÁSZAI/ MARI/DÍJ; mesterjel: KNA peremben alul beütve. Öntött, bronz. Átmérője: 70 mm. – 1993-ban az előbbi előlapjával egyező ábrájú, de JÁSZAI/ MARI/DÍJ körirattal és hátoldali ábra nélküli, 80 mm átmérőjű érmet készített 10 darab sorszámozott példányban. Kiss Nagy András éremkiállítás. Magyar kiállítási, művészeti katalógusok a Magyar Nemzeti Galéria gyűjteményéből. Kecskemét, Képtár, 1995. 31. és 33. oldal {Emlékérmek, plakettek - Modern magyar éremművészet III. bemutató anyag} Aranypengő.hu, numizmatika.aranypengo.hu "Archivált másolat". אורכב מ-המקור ב-2016-03-06. נבדק ב-2011-08-12.
דגל ניו סאות' ויילס

דגל ניו סאות' ויילס אומץ רשמית כדגל מדינת ניו סאות' ויילס שבאוסטרליה, על ידי ממשל המדינה, בשנת 1876. הדגל הוא נס כחול בריטי שבמרכזו עיגול לבן ובאמצעו צלב ג'ורג' הקדוש. במרכז הצלב מצויר אריה מוזהב פוסע ועל כל אחת מזרועות הצלב כוכב מוזהב בן שמונה פינות. הדגל אומץ בשל ביקורת של הימיה הבריטית על הדגל הקודם של המדינה, שהיה זהה לדגל ויקטוריה. הדגל עוצב על ידי האדריכל ג'יימס ברנט ורב החובל פרנסיס היקסון. אף שלא ניתן הסבר לסמלי הדגל, הסמלים שעל הנס הכחול הם צורה פשוטה של סמל ניו סאות' ויילס מאותה עת. הדגל הראשון של ניו סאות' ויילס אומץ בשנת 1867 לערך. דגל זה היה נס כחול שעליו האותיות NSW במרכז הדגל. דגל זה עוצב בעקבות חוק ההגנה הימית הקולוניאלית של שנת 1865 אשר הורה שכל כלי השייט הימיים יניפו נס כחול שעליו סמל או שם המושבה. בשנת 1870 אימצה המושבה דגל שהיה כמעט זהה לדגל של המושבה ויקטוריה. דגל זה היה נס כחול שעליו הצלב הדרומי ומעליו כתר. ההבדל היחיד בין דגל זה לדגל ויקטוריה היה שהכוכבים היו בצבע זהב במקום לבן, ומספר הפינות של הכוכבים (שנע בין חמש לתשע) היה שונה. דגל אוסטרליה סמל ניו סאות' ויילס דגלי אוסטרליה מדיה וקבצים בנושא דגל ניו סאות' ויילס בוויקישיתוף ניו סאות' ויילס, באתר דגלי העולם (באנגלית) ניו סאות' ויילס באתר Ausflag (באנגלית) דגל ניו סאות' ויילס, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אוסטרליה. אתם מוזמנים לתרום לוויקיפדיה ולהרחיב אותו.
יורי ינקלביץ'

יורי ינקלביץ' (ברוסית: Юрий Исаевич Янкелевич) (7 במרץ 1909 - 22 בספטמבר 1973) היה פדגוג כינור סובייטי ידוע שלימד וירטואוזים רבים מפורסמים בעולם במהלך כהונתו הארוכה בקונסרבטוריון במוסקבה . יורי ינקלביץ' נולד בבזל, שווייץ. אביו, אייסי לאונטיביץ' ינקלביץ', עורך דין ידוע, היה ממייסדי החברה הפילהרמונית של אומסק. בשנות נעוריו באומסק יורי למד עם תלמידו של ליאופולד אור, אניסים ברלין, סבה של נטליה גוטמן. בשנת 1923 התקבל ינקלביץ' לקונסרבטוריון לנינגרד, כתלמיד בכיתתו של חוהנס נלבנדיאן (גם הוא תלמידו של לאופולד אור). על סיום לימודיו של יענקלביץ' העיר המלחין אלכסנדר גלזונוב : "קריירה של כנר וירטואוז בהחלט תהיה הייעוד שלו". בשנת 1932 סיים את לימודיו בקונסרבטוריון במוסקבה בהדרכת פרופסור אברם ימפולסקי, וסיים את תואר הדוקטור בשנת 1937. בין השנים 1930–1937 היה עוזר מאסטר בתזמורת הפילהרמונית של מוסקבה, ולאחר מכן התרכז בעיקר בפעילויות פדגוגיות. מאז 1934 לימד בבית הספר לקונסרבטוריון מוסקבה, בקולג' הקונסרבטוריון של מוסקבה ובחטיבה הבכירה של קונסרבטוריון מוסקבה (תחילה כעוזרו של ימפולסקי, ואחר כך הוביל את הסטודיו שלו, ולבסוף הפך לראש החוג לכינור). הוא גם התמסר ללימודי תיאוריה של נגינה בכינור, ויצר סדרה של פרסומים מתודולוגיים. בספטמבר 1973 ינקלביץ' נפטר במוסקבה. ויקטור טריקטוב רובין אהרוניאן איליה גרוברט גריגורי זילין לאוניד קוגן מיכאל קופלמן בוריס בלקין אלברט מרקוב נלי שלניקובה ולדימיר לנדסמן לבון אמברצומיאן טראס גבורה אלכסנדר ברוסילובסקי מיכאל בצרקני דורה שוורצברג וושה סטפנוביץ'-גרופמן אווה גרובין "Krugosvet Encyclopedia (Russian)". אורכב מ-המקור ב-2007-02-16. נבדק ב-2007-05-16. "Ìåæäóíàðîäíûé êîíêóðñ ñêðèïà÷åé èì. Þ.È. ßíêåëåâè÷à / Yankelevitch International Violin Competition". אורכב מ-המקור ב-2014-01-08. נבדק ב-2012-05-17.
יחידה משטרתית מיוחדת

האם התכוונתם ל... יחידה משטרתית טקטית – יחידת משטרה מיוחדת המשמשת כיחידת השתלטות וכיחידת עילית למבצעים מיוחדים, כגון חילוץ בני ערובה ולוחמה בטרור ימ"מ – היחידה הלאומית המיוחדת ללוחמה בטרור של ישראל, שייכת למשטרת ישראל וכפופה ישירות למשמר הגבול. ראשי התיבות ימ"מ הם "יחידה מרכזית מיוחדת" אך הפירוש הנוסף "יחידה משטרתית מיוחדת" נפוץ מאוד, כולל במשטרה עצמה היחידה ללוחמה בטרור (פירושונים)